Ministrstvo za okolje in prostor, Dunajska cesta 48, 1000 Ljubljana, na podlagi 5. člena Uredbe o izvajanju Uredbe EU o mehanizmu za okrevanje in odpornost (Uradni list RS, št. 167/21), Smernic za določitev načina financiranja iz sredstev Mehanizma za okrevanje in odpornost, Priročnika o načinu financiranja iz sredstev Mehanizma za okrevanje in odpornost in 219. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16 in 11/22) objavlja

**spremembo**

**javnega razpisa za dodelitev sredstev ukrepu: Zeleni prehod – Komponenta Čisto in varno okolje, podukrep: Izboljšanje ukrepov na področju ravnanja z vodo in okoljske infrastrukture (C1 K3) za operacijo: »Investicije v vodovodne sisteme, ki oskrbujejo manj kot 10.000 prebivalcev« (C1 K3 II)**

ki je bil objavljen v Uradnem listu RS, št. 6/22, dne 14. 1. 2022.

I. V 1. točki javnega razpisa se spremeni drugi odstavek »Predmet javnega razpisa«, ki se po novem glasi:

»Predmet javnega razpisa so naložbe za izboljšanje gospodarjenja in manjšanje vodnih izgub pri sistemih ali delih sistemov oskrbe s pitno vodo«

II. V 1. točki javnega razpisa se spremeni peti odstavek »Cilj operacije«, ki se po novem glasi:

»Zagotoviti učinkovit sistem upravljanja s pitno vodo s poudarkom na rabi vode ter izboljšanje dostopa do pitne vode. Izgraditi manjkajoče ali hidravlično izboljšati vodovodne sisteme ali dele sistemov, ki po ID vodovodov oskrbujejo pod 10.000 prebivalcev na območjih poselitve, kjer je predpisana javna oskrba s pitno vodo.«

III. V 3. točki javnega razpisa se spremeni prva alineja, ki se po novem glasi:

»Gradnja novih ali hidravlične izboljšave sistemov ali delov sistema oskrbe s pitno vodo, s pridobljenimi pravnomočnimi gradbenimi dovoljenji, ki po ID vodovodov oskrbujejo manj kot 10.000 prebivalcev. Upravičenec do subvencije – investitor mora ob zaključku investicije zagotoviti povečanje energetske učinkovitosti sistemov ali delov sistema oskrbe s pitno vodo, in sicer:

1. pri oskrbi manj kot 5.000 prebivalcev zagotoviti povprečno porabo energije pod 0,5 kWh/m3 pitne vode oz. da se pri hidravličnih izboljšavah povprečna poraba energije ali vodne izgube zmanjšajo za 20% ali več,
2. pri oskrbi med 5.000 in 10.000 prebivalcev zagotoviti bodisi infrastrukturni indeks vodnih izgub (ILI) 1,5 ali manj bodisi zagotoviti povprečno porabo energije pod 0,5 kWh/m3 pitne vode oz. da se pri hidravličnih izboljšavah povprečna poraba energije ali vodne izgube zmanjšajo za 20% ali več.«

IV. V 3. točki javnega razpisa se spremeni četrta alineja, ki se po novem glasi:

»Izboljšati dostop do pitne vode; izgraditi nove ali hidravlično izboljšati vodovodne sisteme ali dele vodovodnih sistemov na območjih poselitve, kjer je predpisana javna oskrba s pitno vodo, vendar ta še ni zagotovljena na območjih, ki po ID vodovodov oskrbujejo manj kot 10.000 prebivalcev.«

V. V 5. točki javnega razpisa se spremeni tretja alineja, ki se po novem glasi:

»Upravičeni so stroški izgradnje novih ali hidravlična izboljšava sistemov ali delov sistemov za oskrbo pitno vodo s pridobljenimi pravnomočnimi gradbenimi dovoljenji.«

VI. V 5. točki javnega razpisa se prvi stavek četrte alineje spremeni, tako da se glasi:

»Na celotnem vodovodnem sistemu ali delu sistema so upravičeni tudi stroški novih merilnih sistemov in centralni nadzorni sistem za nadzor kvalitete vode in optimalno upravljanje z vodovodnim sistemom ali delom vodovodnega sistema.«

VII. V 6. točki javnega razpisa se spremeni prva alineja, ki se po novem glasi:

»Gradnja novih ali hidravlične izboljšave sistemov ali delov sistema oskrbe s pitno vodo, s pridobljenimi pravnomočnimi gradbenimi dovoljenji, ki po ID vodovodov oskrbujejo manj kot 10.000 prebivalcev. Pri tem mora upravičenec do subvencije – investitor ob zaključku investicije dosegati predpisane energetske parametre investicije:

1. pri oskrbi manj kot 5.000 prebivalcev zagotoviti povprečno porabo energije pod 0,5 kWh/m3 pitne vode oz. da se pri hidravličnih izboljšavah povprečna poraba energije ali vodne izgube zmanjšajo za 20% ali več,
2. pri oskrbi med 5.000 in 10.000 prebivalcev zagotoviti bodisi infrastrukturni indeks vodnih izgub (ILI) 1,5 ali manj bodisi zagotoviti povprečno porabo energije pod 0,5 kWh/m3 pitne vode oz. da se pri hidravličnih izboljšavah povprečna poraba energije ali vodne izgube zmanjšajo za 20% ali več.«

VIII. V 6. točki javnega razpisa se spremeni druga alineja, ki se po novem glasi:

»Izdelan energijski certifikat pooblaščene družbe, ki mora biti skladen z izračuni in izkazi v vlogi ali spremljajoči dokumentaciji, je obvezna priloga ob zaključku investicije.«

IX. 8. točka javnega razpisa se spremeni tako, da se glasi:

»Vlogi (obrazec) mora biti priložena investicijska dokumentacija, ki je izdelana skladno z navodili UEM. Iz investicijskega dokumenta mora izhajati najmanj pravna podlaga, naziv projekta, vrednost projekta v tekočih cenah, opredelitev virov financiranja, terminski plan oziroma obdobje trajanja projekta ter navedba ali je potrebno na podlagi UEM pripraviti nadaljnjo investicijsko dokumentacijo.

Vlogi mora biti priložena ustrezna gradbena dokumentacija (vsaj DGD ali PIZ), iz katere bo razviden obseg gradbenih del in jasna razmejitev upravičenih ter neupravičenih stroškov. Prav tako mora biti čim bolj natančno opredeljen obseg investicije v merilno, regulacijsko in drugo opremo (iz točke 5). Vloga mora v investicijski dokumentaciji projekta izkazovati jasne cilje, zapisane v točki 6 tega razpisa in imeti vsa potrebna pravnomočna gradbena dovoljenja ter vodna dovoljenja za celoten projekt, sicer ni ustrezna za obravnavo. V kolikor za dele investicije, ki je predmet vloge, ne bodo predložena potrebna pravnomočna gradbena dovoljenja, se vloga za dodelitev sredstev v celoti zavrže.«

X. V javnem razpisu se doda nova 8.a točka, ki se glasi:

»8.a Iz predložene investicijske dokumentacije vlagatelja mora biti razvidno, da se bo projekt izvajal v skladu z načelom »ne škoduje bistveno« (Do No Significant Harm – DNSH) okoljskim ciljem Evropske unije iz 17. člena Uredbe (EU) 2020/852 Evropskega parlamenta in Sveta z dne 18. junija 2020 o vzpostavitev okvira za spodbujanje trajnostnih naložb in spremembi Uredbe (EU) 2019/2088, kar pomeni, da:

- projekt ne bo povzročil večjih emisij toplogrednih plinov;

- projekt ne bo imel negativnih vplivov na podnebje (na trenutne in pričakovane razmere);

- projekt ne bo imel negativnega vpliva na trajnostno rabo in varstvo vodnih in morskih virov;

- projekt bo skladen s konceptom krožnega gospodarstva;

- projekt ne bo bistveno povečal emisij, onesnaževal v zrak, vodo ali tla;

- projekt ne bo bistveno škodoval varovanju in ohranjanju biotske raznovrstnosti in ekosistemov.

Določba o spoštovanju načela DNSH pri izvajanju projekta bo sestavni del pogodbe o sofinanciranju.«

XI. V javnem razpisu se doda nova 11.a točka, ki se glasi:

»11.a Končni prejemnik (izbran vlagatelj) mora upoštevati vse predpise, ki veljajo za črpanje iz sredstev Mehanizma za okrevanje in odpornost, ter predpise in navodila MOP in Urada RS za okrevanje in odpornost (v nadaljevanju: URSOO) v zvezi z izvajanjem tovrstnih projektov.

Končni prejemnik (izbran vlagatelj) mora zagotoviti označevanje projekta, informiranje in obveščanje javnosti o projektu skladno s 34. členom Uredbe (EU) 2021/241 Evropskega parlamenta in Sveta z dne z dne 12. februarja 2021 o vzpostavitvi Mehanizma za okrevanje in odpornost, da morajo prejemniki sredstev navesti izvor in zagotoviti prepoznavnost sredstev Unije, tudi tako, da po potrebi na vidnem mestu prikažejo emblem Unije in ustrezno izjavo o financiranju z napisom »Financira Evropska unija – NextGenerationEU«, zlasti pri promoviranju ukrepov. Pri tem mora končni prejemnik (izbran vlagatelj) izvesti sledeče obvezne komunikacijske aktivnosti v odvisnosti od vrednosti posameznega projekta: spletna stran končnega prejemnika, plakat ali podobne vizualne vsebine, stalna plošča ali pano, priprava sporočila za javnost. Podrobne zahteve glede komunikacijskih aktivnosti bo definiral Priročnik o načinu izvajanja Mehanizma za okrevanje in odpornost URSOO.«

XII. Ostalo besedilo javnega razpisa ostane nespremenjeno.

Ministrstvo za okolje in prostor

**mag. Andrej Vizjak**

**minister**